PROTOKOLL FRA 9.  MØTE I UNIVERSTETSSTYRETS STUDIEKOMITE	
	
FREDAG 12. DESEMBER  2003 KL 12 15 – 14 50.

Til stede fra komiteen:, Studiedekan Trygve Wyller, TF, nestleder og møteleder, studiedekan Per A. Brodal, Med.fak, studiedekan Tor Egil Førland, HF, studiesjef Terje Harberg, MN (for studiedekan Nils D. Christophersen), dekan Asbjørn Rødseth, SV (fra kl 12 50), studiedekan Frøydis Hertzberg, UV, professor Gunnar Handal, Fagområdet for universitetspedagogikk, Faglig leder Beatrice Halsaa, SKK, Magnus Worren, Studentparlamentet, Ingrid Stranger-Thorsen, Studentparlamentet, Anette Wilberg, Studentparlamentet, biblioteksdirektør Jan Erik Røed, UB (observatør).
Sekretariat: avdelingsdirektør Toril Johansson, SFA, seniorrådgiver Kirsti Harg, SFA/stab, seniorrådgiver Aud Posti Røed, SFA/SSA (sak1), seniorrådgiver Olaug Kristine Bringager, SFA/stab (sak 2). 
Andre: Påtroppende leder av Studentparlamentet Bjørn Niklas Sjøstrøm, påtroppende ansvarlig for utdannings- og studiekomiteen i Studentparlamentet Boel Christensen Scheel.
Forfall: Prorektor Anne-Brit Kolstø, studiedekan Nils D. Christophersen, MN, studiedekan Mads H. Andenæs, JF. 

0	Godkjenning av dagsorden. Protokoll fra forrige møte, se http://www.admin.uio.no/sfa/sfa/studiekom/ 
	Orienteringssaker: 
•	Pressemelding fra UFD 1.12.03: Norge leder an i omstillingen av høyere utdanning.

1.9-03 Rangeringsprinsipper ved opptak til 1-2-årige masterprogrammer
	J.nr. 02/4768
	Universitetsdirektørens notat av 5.12.2003 var utsendt sammen med arbeidsgruppens innstilling.
	Det var tilslutning til arbeidsgruppens forslag, med unntak av punkt 1.6 hvor arbeidsgruppen fremlegger flere alternativ. Det dreier seg om de tilfelle hvor ikke alle studenter som tilfredsstiller faglig minstekrav  ( karakter 2,7/C)  kan tas opp og det blir behov for å rangere studenter som står likt i karakter i 80-gruppen ved at flere momenter (40-grupper) trekkes inn og både tallkarakterer og bokstavkarakterer da inngår i beregningsgrunnlaget. Universitetsdirektørens notat anbefalte alternativ 2 e. Studentrepresentantene foreslo alternativ 3. Ved avstemning fikk alternativ 3 studentenes 3 stemmer. Flertallet gikk inn for alternativ 2e under forutsetning av at konsekvensen for MN ble nærmere vurdert.

	Studentene leverte følgende protokolltilførsel:

	”Etter å ha sett nærmere på tabell for alternativ 2e ønsker studentene i komiteen at saken kommer opp på nytt 9. januar. Dette fordi ”gjennomsnittskarakteren” for studenter ved HF, SV og UV som nå får bokstavkarakterer, vil være C, mens de som får ”gjennomsnittskarakterer” i tallsystemet oftest vil omregnes til en B.” 
	 
	Vedtak: Studiekomiteen anbefaler universitetsledelsen å slutte seg til det 	fremlagte forslag under forutsetning av at administrasjonen også fremlegger en nærmere vurdering av konsekvensene for opptak til masterprogram ved Det matematisk-naturvitenskapelige fakultet.

2.9-03 Innføring av kvalitetssystem for utdanningsvirksomheten ved UiO
	J.nr. 02/8190
	Komiteen fikk en presentasjon av helheten og delene i UiOs kvalitetssystem slik det nå fremstår ut fra komiteens forslag og Underdalutvalgets innstilling.  På grunnlag av denne diskuterte medlemmene utformingen av det dokument komiteen skal legge fram for styret til endelig behandling. Utkastet som legges fram for universitetsstyret forutsettes behandlet på et ekstraordinært møte i slutten av januar.
	Vedtak: Arbeidet videreføres etter de angitte retningslinjer.

3.9-03 Etablering av masterprogram i geologiske prosessers fysikk (PGP)
	02/10110
	Geologiske prosessers fysikk (PGP) er nå en studieretning under masterprogrammet i fysikk. Det matematisk-naturvitenskapelige fakultet fremmer forslag om et selvstendig program i PGP. Universitetsdirektørens notat av 2.12.2003 var utsendt.
	Vedtak: Studiekomiteen anbefaler universitetsledelsen å opprette masterprogram i Geologiske prosessers fysikk (PGP) knyttet til senteret Geologiske prosessers fysikk (PGP) ved Det matematisk-naturvitenskapelige fakultet fra våren 2004.  Programmet medfører ikke økt ressursbruk utover det som er knyttet til den studieretningen som samtidig nedlegges.

4.9-03	Eventuelt
•	Frøydis Hertzberg tok opp spørsmålet om dataprogram som kan avdekke plagiat i innleverte tekster i forbindelse med mappeoppgaver/hjemmeoppgaver. Med økende grad av nettbruk er spørsmålet aktualisert. Et seminar om dette ble avholdt ved UiB i oktober. Avdelingsdirektøren vil legge fram et notat om saken.
•	Avdelingsdirektøren minnet om brev av 15.9.2003 hvor det anmodes om forslag til kandidater til NOKUTs utdanningspris. Fristen for å fremme forslag utsettes til begynnelsen av januar.

Toril Johansson/sign
avdelingsdirektør			
					Kirsti Harg/sign
					seniorrådgiver